ওদালগুৰিঃ যুৱ প্ৰজন্মৰ হাৰ্টথ্ৰৱ জুবিন গাৰ্গৰ শনিবাৰে জন্মদিন৷ ১৯৭২ চনৰ ১৮ নৱেম্বৰত তুৰাত জন্ম গ্ৰহণ কৰা জুবিন গাৰ্গ ৪৫ বছৰীয়া হ'ল৷ অনুৰাগীয়ে আজিও পূৰ্বৰ দৰে জন্মদিনৰ শুভেচ্ছা জনাই জনপ্ৰিয় কন্ঠশিল্পী৷ অসমৰ ভিন্ন ৰাইজে জুবিনক জন্মদিনৰ শুভেচ্ছা জনোৱাৰ লগতে ওদালগুৰিত জিলাৰ জুবিন অনুৰাগী সকলে জুবিনক জন্ম দিনৰ শুভেচ্ছা যাচে৷ ওদালগুৰি জুবিন ফেন ক্লাবে গঁড় সুৰক্ষাৰ শ্ল'গানেৰে বাইক ৰেলী উলিযায়৷ ওদালগুৰিৰ মাজ মজিয়াৰ মিচন চাৰিআলিৰ পৰা উলিওৱা সমদলটোৱে চহৰৰ মাজেৰে পাৰ হৈ ওৰাং ৰাষ্ট্ৰীয় উদ্যানত সমাপ্ত কৰে৷ উদ্যানত জুবিন ফেন সকলে গছ পুলি বিতৰণ কৰে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
জুবিনৰ জন্মদিনত ওদালগুৰিত গঁড় হত্যা ৰোধৰ শ্ল'গান